กฎหมายมีการกำหนดเกี่ยวกับการพยายามจำหน่ายยาเสพติดไว้ในประมวลกฎหมายยาเสพติด มาตราใด
ก. มาตรา 12ึ7
ข. มาตรา 128
ค. มาตรา 126
ง. มาตรา 129
ข้อที่ถูกต้องได้แก่ ค.  เนื่องจาก โดยกฎหมายมีการกำหนดเกี่ยวกับการพยายามจำหน่ายไว้ในประมวลกฎหมายยาเสพติด มาตรา 126 ที่วางหลักว่า ผู้ใดพยายามกระทำความผิดร้ายแรงเกี่ยวกับยาเสพติด ต้องระวางโทษตามที่กำหนดไว้สำหรับความผิดนั้นเช่นเดียวกับผู้กระทำความผิดสำเร็จ เมื่อการจำหน่ายยาเสพติดเป็นความผิดร้ายแรงเกี่ยวกับยาเสพติด แม้จะผิดเพียงพยายามก็ตาม กฎหมายก็ให้ลงโทษเหมือนทำความผิดสำเร็จไปแล้วหรือมีการจำหน่ายไปแล้วนั่นเอง

แบบไหนถึงเป็นการพยายามจำหน่าย
กฎหมายดูเรื่องการส่งมอบยาเสพติดเป็นสำคัญ หากผู้ขายยื่นยาเสพติดให้ผู้ซื้อแล้ว เท่ากับเป็นความผิดสำเร็จ ไม่ใช่การพยายาม และไม่ได้สนใจว่าผู้ขายจะได้รับเงินจากผู้ซื้อหรือไม่ด้วย ซึ่งการจะเป็นพยายามนั้นก็ขึ้นอยู่กับข้อเท็จจริงว่าเป็นมีการซื้อขายและนัดรับกันแบบไหน เช่น หากนัดเจอกันเพื่อส่งมอบยาเสพติด ในตอนที่เจอกันและกำลังจะส่งมอบยาเสพติดให้ผู้ซื้อ หากโดนตำรวจรวบก่อน หรือยังไม่ได้เจอผู้ซื้อ แต่ไปรอผู้ซื้อ ณ สถานที่ที่นัดหมายแล้วโดนรวบ แบบนี้ก็จะเข้าลักษณะการพยายามจำหน่ายยาเสพติดนั่นเอง
ประมวลกฎหมายอาญา,ประมวลกฎหมายวิธีพิจาณาความอาญา(วิอาญา),กฎหมายยาเสพติดให้โทษ